section_heading: Opis
paragraph_text: Tijelo joj je golo, bez ljusaka i sluzavo, nema izraslina poviše očiju, svijetlozelene je boje s 6-7 okomitih maslinastih pruga. Mužjak mijenja boju prilikom zavođenja u jarko žutu, s crnom krunom na glavi. Živi u rupama okomitih stijena, ili čak u praznim ljušturama školjki, u plićaku do 2 m, naraste do 4,1 cm duljine. Hrani se algama i sitnim životinjicama. Razmnožava se od svibnja do srpnja, mužjak čuva jajašca.